Dersom det først foreligger en angrerett for kjøper etter avtalen mellom partene eller av lov, er det eneste kravet for å benytte seg av retten at den gjøres gjeldende innenfor angrefristen. Angreretten må altså påberopes av kjøper overfor selger innenfor den angitte tidsrammen som følger av den konkrete avtalen eller av lov. Er det et forbrukerkjøp slik at forbrukerkjøpsloven § 41 første ledd kommer til anvendelse, vil angrefristen være utløpt idet kjøper overtar bilen. Det blir i slike tilfeller dermed en forutsetning for å benytte seg av angreretten at man ikke har fått bilen i sin besittelse.